
Ασφαλτοστρώσεις στις οδούς Φιλιππουπόλεως και Ανατολικής Ρωμυλίας  
Με επιστρώσεις ασφαλτοτάπητα στις οδούς Φιλιππουπόλεως και Ανατολικής Ρωμυλίας συνεχίζονται τις επόμενες ημέρες τα έργα συντήρησης στο οδικό δίκτυο της πόλης. 
Λόγω της εκτέλεσης των απαραίτητων τεχνικών εργασιών στο οδόστρωμα, θα ισχύσουν περιοχικά, προσωρινές κυκλοφοριακές ρυθμίσεις.
Ειδικότερα, διακόπτεται η στάση – στάθμευση και η κυκλοφορία όλων των οχημάτων,
από αύριο Πέμπτη 20 Αυγούστου έως το Σάββατο 22 Αυγούστου, κατά τις ώρες 08:00 με 18:00, στις οδούς Φιλιππουπόλεως (από Γ. Καπέτα έως Αν. Σαμαράκη) και Ανατολικής Ρωμυλίας (από Γ Καπέτα έως Αν. Σαμαράκη).
